text: Note.
  Melodien er komponeret af Melchior Vulpius i 1609, men bearbejdet af Thomas Laub i 1896.
  Teksten.
  Denne er dagen, som Herren har gjort,&lt;br&gt;
  den skal hans tjenere fryde.&lt;br&gt;
  Op han i dag lukked Himmerigs port,&lt;br&gt;
  så skal hver søndag det lyde;&lt;br&gt;
  thi i dens hellige timer&lt;br&gt;
  herlig af graven opstod Guds Ord,&lt;br&gt;
  nådig fra Himlen Guds Ånd nedfór.&lt;br&gt;
  Ved I nu, hvorfor det kimer?&lt;br&gt;
  &lt;br&gt;
  Frels da nu, Herre, giv lykke og held!&lt;br&gt;
  Værket i dag er dit eget.&lt;br&gt;
  Lad millioner dig takke i kvæld,&lt;br&gt;
  for du dem har vederkvæget!&lt;br&gt;
  Ja, lad dem prise med glæde&lt;br&gt;
  Ånden, som taler og trøster frit,&lt;br&gt;
  folket velsigner i navnet dit,&lt;br&gt;
  viser, din fred er til stede!&lt;br&gt;
  &lt;br&gt;
  Herre, vor Gud, ja, besøg os i glans,&lt;br&gt;
  hvor i din kirke vi mødes!&lt;br&gt;
  Tungerne binde dig krans over krans,&lt;br&gt;
  alt som vort hjerte opglødes!&lt;br&gt;
  Højtiden vokse med dagen!&lt;br&gt;
  Påske og pinse udsprang af jul,&lt;br&gt;
  så lad og glæden af tro i skjul&lt;br&gt;
  spørge forgæves om magen!&lt;br&gt;
  &lt;br&gt;
  Ja, lad så virke dit bad og dit bord&lt;br&gt;
  med de indviede tunger,&lt;br&gt;
  at det kan høres, din Ånd og dit Ord&lt;br&gt;
  er det, som taler og sjunger!&lt;br&gt;
  Lad os det føle og smage:&lt;br&gt;
  Ånden er bedre end kød og blod,&lt;br&gt;
  Herren er liflig og ejegod,&lt;br&gt;
  kristne har kronede dage!&lt;br&gt;